भारत ने बिना हिंसा के हर वो कदम उठाया जो एक शांतिप्रिय देश उठा सकता है, लेकिन पाकिस्तान अपनी हरकतों से बाज नहीं आया। किसी ने ठीक ही कहा है लातों के भूत बातों ने नहीं मानते। पाकिस्तान के सामने बड़ा संकट है, यदि वह विश्व बिरादरी में इस हमले की बात उठाता है तो उसे यह स्वीकारना होगा कि उसके यहां आतंकवादी प्रशिक्षण शिविर संचालित किए जाते हैं, यह उसके लिए और भी परेशानी वाली बात होगी। फिलहाल उसे समझ नहीं आ रहा वह करे तो क्या करे? प्रधानमंत्री की रणनीति और कूटनीति के सामने पाकिस्तान पूरी तरह असफल साबित हो रहा है। उसे नहीं भूलना चाहिए कि भारत इस उप महाद्वीप की एक बड़ी शक्ति है। इतना ही नहीं पाकिस्तान अब तक भारत से चार लड़ाइयां हार चुका है। वो आज तक लाख कोशिशों के बावजूद भारत का कुछ नहीं बिगाड़ पाया तो अब क्या बिगाड़ पाएगा। लेकिन इसके साथ ही यह नहीं भूलना होगा कि यह लड़ाई अंतिम नहीं है। निश्चित रूप से भारत के इस साहसिक कदम से पाकिस्तान बौखलाया हुआ है वह आतंवादियों के कंधे पर बंदूक चलाने का खूनी खेल खेल सकता है। निश्चित ही भारत सरकार और सेना ने इसका जवाब देने की रणनीति भी बना रखी होगी, उसने पाकिस्तान को सबक सिखाने का जो अभियान शुरू किया है उसके अंतर्गत आतंकवाद का समूल नाश होगा और पूरी दुनिया में भारत एक महाशक्ति के रूप में स्थापित होगा।